ДОГОВОР

*ПРОЕКТ!*

*Обособена позиция № …..*

Днес, …………..2017 г., в гр. Сопот, между:

1.**ОБЩИНА СОПОТ** с адрес: гр. Сопот, ул. „Иван Вазов” № 34, БУЛСТАТ: 115816423, представлявана от Деян Филчев Дойнов – Кмет на Община Сопот и Надежда Тодорова – Гл. счетоводител, наричана по-долу **ВЪЗЛОЖИТЕЛ** от една страна

и

2. **„……………………….“ …………….** със седалище и адрес на управление: гр. ……………….., ул. „…………………..“ №…………... , ЕИК: ……………….., представлявано от ……………………….., в качеството му на управител, наричан по- долу за краткост **ИЗПЪЛНИТЕЛ**, от друга страна,

и на основание Решение № ……. от ………….2017 година на Кмета на Община Сопот за избор на изпълнител, след проведена процедура по чл.18, ал.1, т.12 от ЗОП за възлагане на обществена поръчка № ………………… (*уникален номер на поръчката в Регистъра на обществени поръчки)*, се сключи настоящият договор, с който страните по него се споразумяха за следното:

**I. ПРЕДМЕТ НА ДОГОВОРА**

**Чл.1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършва срещу възнаграждение *Обществен превоз на пътници по утвърдени маршрутни разписания от областната транспортна схема от квотата на Община Сопот:*

*Обособена позиция №……/наименование/……………………………………………*

(2) **ИЗПЪЛНИТЕЛЯТ** се задължава да изпълнява задълженията си

самостоятелно без подизпълнители ***или***

съвместно със следните подизпълнители, посочени в офертата му: .........................; вид на работите от предмета на поръчката, които ще извършва: ………………...; дял в проценти от стойността на обществената поръчка, съответстващ на тези работи: ……% (словом: ………………. процента).

1.след сключване на договора и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата.

2.**ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката.

3. Замяна или включване на подизпълнител по време на изпълнение на договора за обществена поръчка се допуска по изключение, когато възникне необходимост, ако са изпълнени едновременно следните условия:

3.1. за новия подизпълнител не са налице основанията за отстраняване в процедурата;

3.2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

4. При замяна или включване на подизпълнител **ИЗПЪЛНИТЕЛЯТ** представя на **ВЪЗЛОЖИТЕЛЯ** всички документи, които доказват изпълнението на условията по т.3.

5. В срок до 5 календарни дни от сключване на настоящия договор **ИЗПЪЛНИТЕЛЯТ** се задължава да сключи договор за подизпълнение с подизпълнителя, посочен в договора.

6. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по чл. 66, ал. 2 и ал.11 от ЗОП.

7.Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**ІІ. СРОК НА ДОГОВОРА**

**Чл. 2.** Настоящият договор е със срок на действие **36 /тридесет и шест/ месеца от датата на сключването му.**

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 3.** (1) **ВЪЗЛОЖИТЕЛЯТ** има право:

1. да получава пълно, точно и качествено изпълнение на договора;

2. да проверява по всяко време, лично или чрез упълномощени от него длъжностни лица, изпълнението на задълженията по договора от страна на **ИЗПЪЛНИТЕЛЯ**, включително спазването на маршрутните разписания, като при констатиране на нарушение да налага предвидените в настоящия договор санкции или да сезира контролните органи по съответните нормативни актове;

3. да определя отправните автогари и разписанията за движение на превозните средства, като осигурява по-ефективното им използване и удобни връзки с другите видове транспорт;

4. да прави промени в маршрутните разписания при възникнала необходимост.

(2) **ВЪЗЛОЖИТЕЛЯТ** не носи отговорност за настъпили вреди на хора и/или имущество по време на изпълнение на превозите, като цялата отговорност се носи от **ИЗПЪЛНИТЕЛЯ**.

**Чл. 4.** **ВЪЗЛОЖИТЕЛЯТ** се задължава:

1. да не възлага на друг превозвач изпълнение на превози по предмета на договора за срока на действието му.

2. да изплаща, съгласно условията на чл.7 от този договор полагащата се компенсация на **ИЗПЪЛНИТЕЛЯ**.

3. да уведомява **ИЗПЪЛНИТЕЛЯ** в случаите по чл. 3, ал. 1, т. 3 и 4.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5.** **ИЗПЪЛНИТЕЛЯТ** има право:

1. да получава от **ВЪЗЛОЖИТЕЛЯ** полагащата се компенсация, при условията на този договор.

2. да променя цената на билетите при изменение в калкулацията й, като уведоми писмено **ВЪЗЛОЖИТЕЛЯ,** апри увеличение на цената трябва да представи и аргументирани мотиви за исканата промяна, която може да бъде свързана с промяна на цените на дребно за продажба на горива с повече от 20% спрямо датата на която е сключен договора или с промяна на нормативни актове, които оказват пряко влияние на дейността на превозвача. Всяка промяна се обявява в писмен вид пред гражданите на Общината, най-малко седем дни преди въвеждането й.

**Чл. 6.** **ИЗПЪЛНИТЕЛЯТ** се задължава:

1.да спазва маршрутните разписания, които са неразделна част от

настоящия договор, изискванията на **ВЪЗЛОЖИТЕЛЯ**, посочени в документацията за

поръчката, Решенията на Общински съвет – Сопот, приети след сключване на настоящия договор, както и всички нормативните изисквания за дейността;

2. да спазва всички изисквания, свързани с безопасността на движението;

3. да има сключени договори с правоспособни водачи и друг персонал за осигуряване на нормална и безопасна експлоатация на наличните автобуси при изпълнение предмета на договора;

4. да организира труда на водачите, като спазва нормативно установената максимална продължителност на работния ден /смяна/, междудневната и междуседмичната почивка съгласно ***Регламент(ЕО) № 561/2006 на Европейския парламент и на Съвета от 15 март 2006 година*** за хармонизиране на някои разпоредби от социалното законодателство, свързани с автомобилния транспорт, за изменение на Регламенти(ЕИО) №3821/85 и(ЕО) №2135/98 на Съвета и за отмяна на Регламент(ЕИО) №3820/85 на Съвета и ***Закона за автомобилните превози;***

5. да организира предпътния медицински преглед на водачите, включващ общото им здравословно състояние;

6. да организира проверката на техническото състояние на автомобилите преди излизане от гаража;

7. да осигурява всички задължителни застраховки на пътниците и водачите;

8. да спазва нормативните санитарно- хигиенни изисквания за превоз на пътници по отношение на отопление и вентилация на салона за пътници, съобразно сезона;

9. да осигурява комфорт на пътниците в превозното средство - тиха музика, поставяне на табели за начална и крайна спирка, обявяване на видно място на разписанията, оповестяване на спирките;

10. да осигурява необходимите карти и билети съгласно ***Наредбата за условията и реда за отпечатване и контрол върху ценните книжа****,* да осигурява тяхната предварителна продажба и да не допуска превоз на пътници без документ за платена цена /билети и карти/, като:

10.1. обяви на видно място в автобуси, билетни каси или друго видно място в Автогара, цени на билети и на месечни абонаментни карти за съответните групи пътници, по линиите от сключения с **ВЪЗЛОЖИТЕЛЯ** договор;

10.2. издава билети и абонаментни карти на пътниците, веднага при поискване, независимо от момента на поискване и за абонаментните карти - без ограничение за периода, за който се закупува картата;

11. да изпълнява превоза с автобусите (основни и резервни), посочени в офертата. **ИЗПЪЛНИТЕЛЯТ** може да осъществява превоза и с други автобуси, които притежават същите или по-добри характеристики от тези на автобусите, представени в офертата, за което следва незабавно да уведоми **ВЪЗЛОЖИТЕЛЯ** за причините, налагащи промяната на автобусите и да представи копия на регистрационния талон, удостоверение за техническа изправност, застрахователни полици „Гражданска отговорност” и „Злополука на пътниците” на превозните средства по сключени задължителни застраховки на ППС, протокол от извършен периодичен преглед за техническата изправност на ППС, карта за допълнителни проверки на превозни средства за превоз на пътници, удостоверение за обществен превоз на пътници, издадено за новото превозно средство, с което ще се осъществява превоза.

При закупуване на нови автобуси, които отговарят на изискванията на **ВЪЗЛОЖИТЕЛЯ**, **ИЗПЪЛНИТЕЛЯТ** може да ги използва за осъществяване на превоза след писмено съгласие на **ВЪЗЛОЖИТЕЛЯ**. Новозакупените автобуси трябва да притежават същите или по-добри характеристики от тези на автобусите, представени в офертата;

12. да поддържа екологичните и техническите качества на автобусите за целия срок на договора, като при възникване на технически или друг проблем своевременно осигурява резервно превозно средство за извършване на транспортната услуга;

13. да изпълнява транспортната услуга с изправни превозни средства, отговарящи на изискванията на **Наредба № Н-32/16.12.2011г. за периодичните прегледи за проверка на техническата изправност на пътните превозни средства**;

14. да не преотстъпва обслужването на линиите на други превозвачи;

15. да представя на **ВЪЗЛОЖИТЕЛЯ** ежемесечно справки по образец, съгласно сроковете и условията на ***Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите (Обн. ДВ. бр.51 от 7 Юли 2015г.)***;

16. да осигури достъп на служители на **ВЪЗЛОЖИТЕЛЯ** за извършване на справки на място за удостоверяване на размера на заявената за съответния период сума за компенсиране за извършени превози с ценови облекчения – копия от договори за сключен превоз на пътници, маршрутни разписания, ценоразпис на предлаганите услуги, регистър на издадените безплатни и по намалени цени карти и други превозни документи;

17. да не извършва неразрешени от компетентните органи превози;

18. при извършване превозите задължително да се използват автогарите и автоспирките, посочени в маршрутните разписания;

19. да изпълнява автобусните линии с автобуси, чиято пътниковместимост е съобразена с пътникопотока по отделните автобусни линии;

20. да издава абонаментни карти за безплатно пътуване на съответните правоимащи лица по ***Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите (Обн. ДВ. бр.51 от 7 Юли 2015г.)***, вкл и абонаментни карти, за които в наредбата е разписано, че се изданат от кмета на общината.

**V. ЦЕНИ И НАЧИН НА ПЛАЩАНЕ**

**Чл.7.** (1) **ИЗПЪЛНИТЕЛЯТ** има право на компенсации по ***Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите (Обн. ДВ. бр.51 от 7 Юли 2015г.)***

(2) Средствата по ал. 1 се предоставят по реда на ***Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите (Обн. ДВ. бр.51 от 7 Юли 2015г.)*** и до размера, определен в държавния бюджет за тази цел, при спазване на приоритетите за разходване на бюджетните средства, определени със Закона за държавния бюджет за съответната година.

(3) Плащането ще се извършва в 30 (тридесет) дневен срок след постъпване на средствата от републиканския бюджет по бюджета на **ВЪЗЛОЖИТЕЛЯ** и след представени от **ИЗПЪЛНИТЕЛЯ** справки по образец, съгласно ***Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите (Обн. ДВ. бр.51 от 7 Юли 2015г.).***

(4) Плащането се извършва по банков път, по следната банкова сметка, посочена от **ИЗПЪЛНИТЕЛЯ**:

Банка:…………..

IBAN……………

BIC………………

(5) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички промени, свързани с посочената от него банкова сметка в срок от 3 дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

(6) В случай на подадена невярна информация в справките по чл.6, т.15 и чл.7, ал. 3 от настоящия договор, **ИЗПЪЛНИТЕЛЯТ** възстановява по сметката на **ВЪЗЛОЖИТЕЛЯ** предоставена компенсация, в едномесечен срок от установяване наличието на невярната информация в справките.

**Чл.8.** (1) **ИЗПЪЛНИТЕЛЯТ** има право да получава от пътниците цената на билета, определена за превоз от начална точка до крайна спирка за съответната автобусна линия.

(2) Цената на билета, съгласно офертата на **ИЗПЪЛНИТЕЛЯ**, е:

1. Автобусна линия.............................................................................- ……………………..лв. без ДДС или ...........................................с ДДС. *и/или*

2. Автобусна линия.............................................................................- ……………………..лв. без ДДС или ...........................................с ДДС.

…………………………………………………………………………………………………

**Чл.9.** За доброволно въведените намаления за отделни социални групи, извън регламентираните, **ВЪЗЛОЖИТЕЛЯТ** не дължи компенсация на **ИЗПЪЛНИТЕЛЯ**.

**VI. ГАРАНЦИЯ ЗА ИЗПЪЛНЕНИЕ**

**Чл.10.** (1)За обезпечаване изпълнението на настоящия договор, при подписването му, **ИЗПЪЛНИТЕЛЯТ** представя документ за внесена гаранция за изпълнение на задълженията си по него, във вид на - ..............................................., (съгласно чл.111, ал.5, т. ..........ЗОП).

(2)Представената от **ИЗПЪЛНИТЕЛЯ** гаранция е в размер на 3 % от стойността на договора или: .................................................. ( ........................................) лева.

(3) Разходите във връзка с предоставянето на банковата гаранция са за сметка на **ИЗПЪЛНИТЕЛЯ**.

**Чл. 11.** (1) Гаранцията за изпълнение на договора се освобождава в 30-дневен срок след приключване на договора и качественото му изпълнение;

(2) **ВЪЗЛОЖИТЕЛЯТ** не дължи на **ИЗПЪЛНИТЕЛЯ** лихви върху сумите по гаранцията за изпълнение, за времето, през което тези суми законно са престояли при него.

**Чл. 12.** (1) **ВЪЗЛОЖИТЕЛЯТ** има право да усвои цялата или част от гаранцията за изпълнение на договора в случаите, предвидени в настоящия договор. Претърпените от **ВЪЗЛОЖИТЕЛЯ** вреди в по-голям размер се претендират и удовлетворяват по общия ред, съгласно законодателството на Република България.

(2) Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.

**VІІ. НЕУСТОЙКИ**

**Чл.13.** (1) Контролът по спазването на настоящият договор се осъществява от контролните органи, оправомощени от съответните нормативни актове и от упълномощени от Кмета на Община Сопот лица.

(2) Нарушенията по настоящия договор се установяват с Констативни протоколи при проверки по инициатива на **ВЪЗЛОЖИТЕЛЯ** или по сигнали на контролни органи или граждани.

**Чл.14.** Ако в резултат от неизпълнение на задължение по договора от страна на **ИЗПЪЛНИТЕЛЯ** бъде заведен иск срещу **ВЪЗЛОЖИТЕЛЯ** от трета страна или бъдат наложени финансови санкции от държавни органи, **ИЗПЪЛНИТЕЛЯТ** трябва да възстанови на **ВЪЗЛОЖИТЕЛЯ** всички претърпени от него вреди, разноски и/или разходи.

**Чл.15.** За всеки констатиран случай на нарушение на културата на обслужване, което може да се изразява в лошо хигиенно състояние на превозваните средства, неотопленост на същите през зимния сезон и т.н., **ИЗПЪЛНИТЕЛЯТ** заплаща на **ВЪЗЛОЖИТЕЛЯ** по 200 (двеста) лева неустойка.

**Чл.16.** За всяко констатирано неспазване на разписание на съответен маршрут или подминаване на установена спирка, **ИЗПЪЛНИТЕЛЯТ** заплаща на **ВЪЗЛОЖИТЕЛЯ** по 200 (двеста) лева неустойка.

**Чл.17.** При виновно неизпълнение от страна на **ИЗПЪЛНИТЕЛЯ,** на което и да е друго от поетите задължения по настоящия договор, извън случаите по чл.15 и чл.16, **ИЗПЪЛНИТЕЛЯТ** дължи неустойка в размер на 300 (триста) лева. За нарушения на нормативни изисквания, наред с неустойките по договора, на **ИЗПЪЛНИТЕЛЯ** се налагат и санкциите, предвидени в действащото законодателство.

**Чл.18.** Наложените на **ИЗПЪЛНИТЕЛЯ** неустойки по договора, **ВЪЗЛОЖИТЕЛЯТ** може да прихване от гаранцията за изпълнение на договора.

**Чл.19.** За системни нарушения, частично неизпълнение, прекратяване изпълнението на възложените превози или при неизпълнение съществени клаузи от този договор, установени по реда на настоящия договор, освен правото на неустойки, **ВЪЗЛОЖИТЕЛЯТ** има право и да прекрати едностранно договора без предизвестие.

**Чл.20.** При виновно неизпълнение на задълженията по този договор **ВЪЗЛОЖИТЕЛЯТ** има право да иска от **ИЗПЪЛНИТЕЛЯ** обезщетение за всички вреди /претърпени загуби и пропуснати ползи/, надвишаващи размера на уговорените неустойки/размера на гаранцията за изпълнение.

1. **ФОРСМАЖОРНИ ОБСТОЯТЕЛСТВА**

**Чл.21.** Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

**Чл.22**. (1) „Непреодолима сила” по смисъла на този договор представляват обстоятелства от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия. В този случай страните се освобождават от отговорност за неизпълнение на задълженията си.

1. Не представляват Непреодолима сила събития, причинени по небрежност или чрез умишлено действие на **ВЪЗЛОЖИТЕЛЯ** или **ИЗПЪЛНИТЕЛЯ** или на техни представители и/или служители. Липсата на парични средства не представлява Непреодолима сила.

**Чл.23.** Страната, за която е налице Непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в **5 (пет) дневен срок** от настъпване на тези обстоятелства. При неуведомяване се дължи обезщетение за настъпилите от това вреди.

**Чл.24.** Докато трае Непреодолимата сила , изпълнението на задълженията и свързанитс тях насрещни задължения се спира.

**IX. ПРЕКРАТЯВАНЕ НА ДОГОВОРА.**

**Чл. 25.** (1) Настоящият договор се прекратява:

1. с изтичане срока на действие;

2. по взаимно съгласие на страните, изразено писмено;

3 при настъпване на обективна невъзможност за изпълнение на договора.

Всяка от страните по договора, когато установи, че е налице обективна невъзможност да изпълнява задълженията си, е длъжна да уведоми другата страна **5 (пет) дневен срок.** При неуведомяване се дължи обезщетение за настъпилите от това вреди;

4. на други, предвидени в законодателството, основания.

(2) **ВЪЗЛОЖИТЕЛЯТ** прекратява договора едностранно без предизвестие:

1. при прекратяване правата, произтичащи от лицензията на **ИЗПЪЛНИТЕЛЯ**;

2. при открито производство по ликвидация или несъстоятелност на превозвача;

3. по силата на актове на компетентни държавни органи;

4. в случаите по чл. 19.

(3) **ВЪЗЛОЖИТЕЛЯТ** има право да прекрати договора със седемдневно предизвестие:

1. в случаите на несъгласие от страна на **ИЗПЪЛНИТЕЛЯ** с изменението на маршрутното разписание;

2. при неизпълнение на маршрутните разписания;

3. при непокриване на повече от 20% от заложените по маршрутното разписание курсове за деня, както и при непокриване на отделни курсове в три последователни дни;

4. при самоволно напускане на превоза, за който е сключен договорът, както и при преотстъпване на линията на други лица;

5. при промяна на цените на билетите, извън случаите по **чл.5, т. 2** от настоящия договор.

(4) В случаите по ал. 2 и 3, **ВЪЗЛОЖИТЕЛЯТ** има право и да усвои гаранцията за изпълнение.

**Х. ОБЩИ РАЗПОРЕДБИ**

**Чл. 26.** Страните по настоящия договор ще решават споровете, възникнали при или по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд по седалището на **ВЪЗЛОЖИТЕЛЯ**.

**Чл.27.** Изменения на условията на този договор се извършват само по взаимно писмено съгласие между страните на договора, освен в случаите на настъпили промени в общинската, областната, републиканска транспортна схема, утвърдени по реда на **Наредба №2 за условията и реда за утвърждаване на транспортни схеми и за осъществяване на обществени превози на пътници с автобуси и леки автомобили.**

**Чл.28.** Нищожността на някоя клауза от настоящия договор не води до нищожност на друга клауза или на договора като цяло.

**Чл.29.** **ИЗПЪЛНИТЕЛЯТ** се задължава при настъпили изменения в наименованието, представляващите лица, адрес на управление и кореспонденция, банкова сметка, както и при откриване процедура по преобразуване, ликвидация, несъстоятелност или заличаване от търговския регистър, да уведоми писмено **ВЪЗЛОЖИТЕЛЯ** в 5-дневен срок от настъпване на обстоятелството. При неизпълнение на това задължение той дължи на другата страна обезщетение за нанесените вреди.

**Чл.30.** За неуредени въпроси по настоящия договор се прилагат разпоредбите на действащото законодателство.

Настоящият договор се изготви и подписа в три еднообразни екземпляра, два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**Неразделна част от настоящия договор са:**

**Приложение 1 -** Маршрутни разписания

**Приложение 2 -** Оферта на **ИЗПЪЛНИТЕЛЯ**

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА СОПОТ ……………………………**

ДЕЯН ДОЙНОВ …………………

*КМЕТ НА ОБЩИНА СОПОТ УПРАВИТЕЛ*

Надежда Тодорова

*Гл. счетоводител*